
Ministru kabineta rīkojums Nr. 20
Rīgā 2026. gada 26. janvārī (prot. Nr. 2 6. §)
Par valsts nekustamā īpašuma Hospitāļu ielā 40, Rīgā, nodošanu Rīgas valstpilsētas pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu un 43. pantu un Valsts un pašvaldību dzīvojamo māju privatizācijas pabeigšanas likuma 9. panta otro daļu atļaut Finanšu ministrijai nodot bez atlīdzības Rīgas valstspilsētas pašvaldības īpašumā valsts nekustamo īpašumu (nekustamā īpašuma kadastra Nr. 0100 025 0177) – zemes vienību (zemes vienības kadastra apzīmējums 0100 025 0046) 2135 m2 platībā – Hospitāļu ielā 40, Rīgā  (turpmāk – nekustamais īpašums), kas ierakstīts zemesgrāmatā uz valsts vārda Finanšu ministrijas personā.
· 2. Rīgas valstspilsētas pašvaldībai:
· 2.1. nekustamā īpašuma daļu aptuveni 54 m2 platībā, kas atrodas ielu teritorijā (Hospitāļu ielas sarkanās līnijas), izmantot pašvaldības autonomo funkciju īstenošanai atbilstoši Pašvaldību likuma 4. panta pirmajai daļai; 
· 2.2. nekustamā īpašuma daļu aptuveni 2081 m2 platībā, kas atrodas ārpus šā rīkojuma 2.1. apakšpunktā minētās platības, izmantot, lai risinātu jautājumu par zemes vienības nodošanu privatizācijai nekustamā īpašuma (nekustamā īpašuma kadastra Nr. 0100 525 0026) sastāvā esošās daudzdzīvokļu mājas (būves kadastra apzīmējums 0100 025 2035 001) Hospitāļu ielā 40, Rīgā, privatizēto objektu privatizācijas procesa pabeigšanai.
· 3. Rīgas valstspilsētas pašvaldībai veikt nepieciešamās darbības, lai šā rīkojuma 2.1. apakšpunktā minēto nekustamā īpašuma daļu nodalītu atsevišķā nekustamajā īpašumā.
· 4. Rīgas valstspilsētas pašvaldībai šā rīkojuma 2.1. apakšpunktā minēto valsts nekustamā īpašuma daļu bez atlīdzības nodot valstij, ja tā vairs netiek izmantota šā rīkojuma 2.1. apakšpunktā minētās funkcijas īstenošanai.
· 5. Rīgas valstspilsētas pašvaldībai, nostiprinot zemesgrāmatā īpašuma tiesības uz šā rīkojuma 2.1. apakšpunktā minēto nekustamā īpašuma daļu:
· 5.1. norādīt, ka īpašuma tiesības nostiprinātas uz laiku, kamēr Rīgas valstspilsētas pašvaldība nodrošina šā rīkojuma 2.1. apakšpunktā minētās funkcijas īstenošanu;
· 5.2. ierakstīt atzīmi par aizliegumu atsavināt nekustamā īpašuma daļu un apgrūtināt to ar hipotēku.
· 6. Šā rīkojuma  5.2. apakšpunktā  minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

